شەفەق نیوز/ سەرچەوەیگ ئەمنی لە پاریزگای زیقار باشوور عراق، ئمڕوو پەنجشەممە، خەوەردا لە خوەیکوشتن گەنجیگ لە خوەرئاوای شار ناسریە ناوەن پارێزگاگە.
سەرچەوەگە ئەرا ئاژانس شەفەق نیوز باسکرد، " گەنجیگ ۱٨ ساڵان خوەیکوشتەیە لە ری خوی هەڵواسین لە ناو ماڵ خوەی لە قەزای بەتحا خوەرئاوای شار ناسریە".
سەرچەوەگە ئاشکرایش کرد، " گەنجەگە  خوەنەوار دۊیاناوەندیە لە بارودۆخ نادیاریگ خوەی کوشتیە".
هەر لەو چوارچمگە، سەرچەوەیگتر باس لە روداو خوەکوشتنیگ کرد ک لە ناوراس شار عمارە ناوەن پارێزگای میسان لە باشوور عراق توومار کریایە".
سەرچەوەگە وت، گەنجەگە لەناو ماڵ لە ناوراس شار عەمارە خوەی کوشتیە، وتیش لە لێکۆلینەوە سەرەتایەیل هووکارەگەی گرفت کۆمەڵایەتی بۊیە".
